Document ID: 32001R1285

32001R1285
L 176/27
SLUŽBENI LIST EUROPSKE UNIJE
28.06.2001.
UREDBA KOMISIJE (EZ) br. 1285/2001
od 28. lipnja 2001.
o odbacivanju popisa zahtjeva za registraciju oznaka dostavljenih u skladu s člankom 17. Uredbe Vijeća (EEZ) br. 2081/92 o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 2081/92 od 14. srpnja 1992. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), kako je zadnje izmijenjena Uredbom Komisije (EZ) br. 2796/2000 (2), a posebno njezin članak 17.,
budući da:
(1)
U postupku je odluka o 314 njemačkih zahtjeva, dostavljenih u skladu s člankom 17. stavkom 2. Uredbe (EEZ) br. 2081/92, za registraciju „mineralnih voda” kao zaštićenih oznaka izvornosti.
(2)
U slučaju najmanje 125 od narečenih 314 zahtjeva, predloženi nazivi nisu zemljopisni i stoga nisu „oznake izvornosti” u skladu s člankom 2. stavkom (a) te Uredbe.
(3)
Članak 2. stavak 3. Uredbe (EEZ) br. 2081/92 dopušta pod određenim okolnostima da se tradicionalni zemljopisni ili nezemljopisni nazivi smatraju oznakama izvornosti. Taj članak, koji predstavlja izuzetak od općeg pravila, ne može se primijeniti ni na jedan od navedenih 125 zahtjeva zato što zahtjevi ne opravdavaju na jasan način to da su predložene oznake bile tradicionalno pripisivane određenom zemljopisnom području. Stoga se ovih 125 zahtjeva ne može registrirati.
(4)
U slučaju 15 od 314 njemačkih zahtjeva dostavljenih u skladu s člankom 17. stavkom 2. Uredbe (EEZ) br. 2081/92 za registriranja „mineralnih voda”, predloženi nazivi su zemljopisni, ali uključuju „brojke”, pri čemu potonje pomažu da se međusobno razlikuju „mineralne vode” koje nose iste oznake. Oznake podrijetla koje uključuju „brojke” se ne prihvaćaju, s obzirom na to da je cilj Uredbe zaštita samo zemljopisnih naziva. Stoga se ovih 15 zahtjeva ne može upisati.
(5)
Mjere propisane u ovoj Uredbi u skladu su s mišljenjem Regulatornog odbora za oznake zemljopisnog podrijetla i oznake izvornosti,
DONIJELA JE OVU UREDBU:
Članak 1.
Zahtjevi za registriranja u skladu s člankom 17. Uredbe (EEZ) br. 2081/92 oznaka navedenih u Prilogu ovoj Uredbi se odbacuju.
Članak 2.
Ova Uredba stupa na snagu sljedećeg dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. lipnja 2001.

Labels: 17
0
3
6
18